
ΔΙΑΧΡΟΝΙΚΟ ΜΟΥΣΕΙΟ ΛΑΡΙΣΑΣ



Λάρισα 10 Μαΐου 2021
ΔΕΛΤΙΟ ΤΥΠΟΥ
Την Παρασκευή 14 Μαΐου, μετά την περίοδο των αναγκαστικών περιοριστικών μέτρων κατά της εξάπλωσης της λοίμωξης COVID-19, ανοίγουν τις πύλες τους ξανά για το κοινό τα μουσεία της επικράτειας. Το Διαχρονικό Μουσείο θα είναι ανοιχτό καθημερινά 08.30-15.30. Από την ερχόμενη Τρίτη το Μουσείο θα λειτουργεί με διευρυμένο ωράριο, καθημερινά 08.00-20.00.
Εκτός από τη μόνιμη έκθεση οι επισκέπτες θα μπορούν να θαυμάσουν την περιοδική έκθεση με τίτλο «Ειδώλιο. Ένας κόσμος σε μικρογραφία. Θεσσαλία και Μακεδονία», η οποία πλαισιώνεται από έργα σύγχρονων Ελλήνων και ξένων καλλιτεχνών της Δημοτικής Πινακοθήκης Λάρισας–Μουσείου Γ.Ι. Κατσίγρα, εμπνευσμένα από τον κόσμο των ειδωλίων.
Το Μουσείο θα λειτουργήσει με ελεγχόμενο αριθμό επισκεπτών, τηρώντας όλα τα πρωτόκολλα υγιεινής και ασφάλειας που ορίζονται από τον ΕΟΔΥ και το Υπουργείο Πολιτισμού: υποχρεωτική χρήση μάσκας, αποστάσεις (2 μ.), χρήση αντισηπτικού.
Εφορεία Αρχαιοτήτων Λάρισας - Διαχρονικό Μουσείο Λάρισας

